Βιομηχανία πετρελαίου στη Ρωσία

Η βιομηχανία πετρελαίου στη Ρωσία είναι μία από τις μεγαλύτερες στον κόσμο. Η Ρωσία έχει από τα μεγαλύτερα αποθέματα και είναι ο μεγαλύτερος εξαγωγέας φυσικού αερίου.https://www.researchgate.net/publication/309502480 Έχει το δεύτερο μεγαλύτερο απόθεμα σε άνθρακα, το όγδοο μεγαλύτερο απόθεμα σε πετρέλαιο, ενώ είναι ένας από τους μεγαλύτερους παραγωγούς πετρελαίου στον πλανήτη. Είναι ο τρίτος μεγαλύτερος χρήστης ενέργειας.Russia, Background , Φεβρουάριος 2005. U.S. Department of Energy

Η Ρωσία παρήγαγε κατά μέσο όρο 10,83 εκατομμύρια βαρέλια (1.722.000 m3) πετρελαίου ημερησίως τον Δεκέμβριο του 2015.Russia continues to post record oil production Ανακτήθηκε στις 8 Ιανουαρίου 2016 Παράγει το 12% του πετρελαίου παγκοσμίως και έχει παρόμοιο μερίδιο στις παγκόσμιες εξαγωγές πετρελαίου.Key World Energy Statistics. 2006 Edition , International Energy Agency 2006 Αποτελεί κύρια χώρα διέλευσης πετρελαίου από το Καζακστάν.

Η Ρωσία είναι μακράν ο μεγαλύτερος εξαγωγέας φυσικού αερίου στον κόσμο. Πολλοί ειδικοί πιστεύουν ότι η Ρωσία έχει τα μεγαλύτερα στον κόσμο αποδεδειγμένα αποθέματα φυσικού αερίου. Ανάμεσα σε αυτούς είναι η αμερικάνικη CIA (με εκτίμηση 47,6 τρισεκατομμύρια κυβικά μέτρα), η Διοίκηση Πληροφοριών Ενέργειας των Ηνωμένων Πολιτειών (με εκτίμηση 47,8 τρισεκατομμύρια κυβικά μέτρα) και ο Οργανισμός Εξαγωγών Πετρελαιοπαραγωγών Χωρών (με εκτίμηση 48,7 τρισεκατομμύρια κυβικά μέτρα).Natural gas - proved reserves , accessed 1 Δεκ. 2013.OPEC, Table 3.2 Natural gas proven reserves by country , accessed 1 Δεκ 2013. Ωστόσο, η βρετανική πολυεθνική εταιρεία πετρελαίου BP πιστώνει στη Ρωσία μόνο 31.3 τρισεκατομμύρια κυβικά μέτρα, κατά την 1η Ιανουαρίου 2014, κάτι που αν ήταν πραγματικό θα την καθιστούσε στη δεύτερη θέση, πίσω από το Ιράν.BP,BP Statistical Review of World Energy , Ιούνιος 2014. Εκτός από την ύπαρξη των μεγαλύτερων αποδεδειγμένων αποθεμάτων φυσικού αερίου στον κόσμο, σύμφωνα με τις εκτιμήσεις των Γεωλογικών Μελετών των Ηνωμένων Πολιτειών, η Ρωσία είναι επίσης πιθανό να έχει τον μεγαλύτερο όγκο φυσικού αερίου που δεν έχει ακόμη ανακαλυφθεί στον κόσμο, με μέσο πιθανό όγκο 6,7 τρισεκατομμύρια κυβικά μέτρα. Η εκτίμηση της αμερικάνικης υπηρεσίας το πετρέλαιο που δεν έχει ανακαλυφθεί στη Ρωσία είναι 22 δισεκατομμύρια βαρέλια, δεύτερη στον κόσμο μετά από αυτά που διαθέτει το Ιράκ.Christopher J. Schenk, An Estimate of Undiscovered Conventional Oil and Gas Resources of the World, 2012, US Geological Survey, Fact Sheet 2012-3042

Η ρωσική πετρελαϊκή βιομηχανία ισχυρίζεται ότι έχει ανάγκη από τεράστιες επενδύσεις.'Threat' to future of Russia oil - Lukoil, Απρίλιος 2008. Η έντονη ανάπτυξη στη ρωσική οικονομία σημαίνει ότι η εγχώρια ζήτηση για όλες τις πηγές ενέργειας (πετρέλαιο, φυσικό αέριο, πυρηνική ενέργεια, άνθρακας, υδροηλεκτρική ενέργεια, ηλεκτρική ενέργεια) συνεχίζει να αυξάνεται.

 Σημαντικές εταιρείες 
 Gazprom (Η μοναδική κρατική εταιρεία φυσικού αερίου στη Ρωσία και μεγαλύτερη εταιρεία εξερεύνησης και παραγωγής φυσικού αερίου στον κόσμο)
 Lukoil
 Rosneft (Κρατική εταιρεία έρευνας πετρελαίου και φυσικού αερίου)
 Surgutneftegas
 Tatneft
 Northgas
 Transneft (Εταιρεία αγωγών της Ρωσίας)
 Bashneft (Ρωσική εταιρεία διύλισης πετρελαίου και ένας από τους μεγαλύτερους παραγωγούς πετρελαϊκών προϊόντων στη χώρα)
 Russneft
 Itera
 Novatek
 Rusneftegaz

 Παραπομπές 

Κατηγορία:Οικονομία της Ρωσίας